ไทยพาณิชย์ชูผลตอบแทนดีอสังหาฯคริสตัลเคาะ10.6บ
บลจ.ไทยพาณิชย์ มั่นใจนักลงทุนตอบรับกองทุนอสังหาริมทรัพย์ CRYSTAL เคาะขาย 10.60 บาทต่อหน่วย
10 มิ.ย. 2556

บลจ.ไทยพาณิชย์ มั่นใจนักลงทุนตอบรับกองทุนอสังหาริมทรัพย์ CRYSTAL เคาะขาย 10.60 บาทต่อหน่วย
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ ในฐานะผู้จัดการกองทุนรวมสิทธิการเช่าอสังหาริมทรัพย์ คริสตัล รีเทล โกรท หรือ CRYSTAL เปิดเผยว่า สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้อนุมัติให้เสนอขายหน่วยลงทุนกองทุน CRYSTAL ระหว่างวันที่ 717 มิ.ย.นี้ ในราคา 10.60 บาทต่อหน่วย คิดเป็นมูลค่ารวม 4,134 ล้านบาท สามารถจองซื้อผ่านธนาคารไทยพาณิชย์ ขั้นต่ำ 4,000 หน่วย และเพิ่มเป็นทวีคูณของ 1,000 หน่วย
ทั้งนี้ จะแบ่งการเสนอขายเป็น 3 ส่วน ได้แก่ นักลงทุนทั่วไปประมาณ 30% จัดสรรแบบ Smalllot First คือผู้จองซื้อน้อยได้ก่อนตามเกณฑ์ที่ ก.ล.ต.กำหนด นักลงทุนสถาบันและหรือผู้จองซื้อพิเศษประมาณ 40% และบริษัทในเครือของ เค.อี.แลนด์ ในฐานะผู้สนับสนุนประมาณ 30%
สำหรับราคาที่เสนอขายหน่วยลงทุนครั้งนี้ เป็นราคาซึ่งอ้างอิงจากผลสำรวจความต้องการของนักลงทุนสถาบันที่เสนอราคาเข้ามา ขณะที่ราคาที่เข้าไปลงทุนในสิทธิการเช่าอสังหาริมทรัพย์โครงการเดอะ คริสตัล (The Crystal) และโครงการคริสตัล ดีไซน์ เซ็นเตอร์ หรือ ซีดีซี (Crystal Design Center หรือ CDC) ในระยะเวลา 30 ปี ถือเป็นราคาที่เหมาะสมกับคุณภาพของทรัพย์สิน ซึ่งมั่นใจว่าจะได้รับการตอบรับจากนักลงทุนสถาบันและรายย่อยเป็นอย่างดี ด้วยจุดเด่นและศักยภาพโครงการ ตลอดจนผลตอบแทนที่ได้รับอยู่ในระดับที่ดี โดยกองทุนจะจ่ายเงินปันผลให้แก่ผู้ลงทุนอย่างน้อยปีละ 2 ครั้ง ไม่น้อยกว่า 90% ของกำไรสุทธิที่ปรับปรุงแล้ว ซึ่งผลตอบแทนสุทธิของกองทุนที่เกิดจากรายได้ค่าเช่า
“กองทุนมีโอกาสเติบโตในอนาคตจากการที่ เค.อี.แลนด์ และหรือบริษัทในเครือมีแผนจะพัฒนาโครงการต่างๆ ในอนาคตที่ชัดเจน ทำให้กองทุนมีโอกาสในการลงทุนในอนาคต ซึ่งจะส่งผลดีต่อผู้ถือหน่วยลงทุนในระยะยาว เนื่องจากขนาดทรัพย์สินที่เพิ่มขึ้นของกองทุนหลังลงทุนเพิ่ม ทำให้การซื้อขายในตลาดรองมีสภาพคล่องมากขึ้น และการเพิ่มขึ้นของจำนวนทรัพย์สินที่กองทุนลงทุนจะช่วยกระจายความเสี่ยงให้แก่ผู้ถือหน่วยลงทุนไปในตัว” นางโชติกา กล่าว